**TARBIYA FANIDAN UMUMIY O‘RTA TA’LIM MUASSASALARI PEDAGOG KADRLARINING MALAKA TOIFALARI TEST TIZIMI**

**UCHUN TEST SPETSIFIKATSIYASI**

**KIRISH**

Bugungi globallashuv jarayonlari, fan-texnika taraqqiyoti, innovatsion jamiyatga bo‘lgan ehtiyoj yoshlar uchun ko‘plab imkoniyatlar yaratmoqda. Ular oldiga tezkor qarorlar qabul qilish, innovatsion tafakkurni shakllantirish, intellektual salohiyatni oshirish bilan birga milliy va umuminsoniy qadriyatlarga sodiq bo‘lishdek hayotiy talablarni qo‘ymoqda.

Shiddat bilan o‘zgarayotgan dunyoda o‘quvchi-yoshlarni muvaffaqiyatli ijtimoiy hayotga tayyorlashda mas’uliyat, majburiyat, teran dunyoqarash, sog‘lom e’tiqodlilik, ma’rifatlilik, diniy va milliy bag‘rikenglik, ma’naviy, fuqaroviy, madaniyatlararo, umuminsoniy kabi fazilatlarni shakllantirish kun tartibidagi asosiy masalalarga aylanib bormoqda.

Shu bois, “Tarbiya” fani davlatning ta’lim-tarbiya sohasidagi siyosatini amalga oshirishda mavjud bo‘lgan dolzarb muammolarni hal etishga yo‘naltiriladi. Tarbiya fani yosh avlod tarbiyasidagi ishlarni yangi bosqichga olib chiqishga qaratilgan ustuvor vazifalar, asosiy maqsad va yo‘nalishlarni belgilab beradi.

Shuningdek, mamlakat yoshlarini ma’nan va jismonan barkamol qilib tarbiyalash, iqtidori va salohiyatini ro‘yobga chiqarish, ularni davlat va jamiyatning rivojiga keng jalb etish, tashabbuslarini yetarli darajada qo‘llab-quvvatlash maqsadida huquqiy asoslar, iqtisodiy imkoniyatlar va tashkiliy mexanizmlarni yanada kengaytirishga xizmat qiladi.

Mazkur test spetsifikatsiyasining maqsadi pedagog kadrlarning tarbiya fanidan bilim darajasini aniqlash uchun qo‘llaniladigan test savollari strukturasi va unga qo‘yiladigan talablarni belgilashdan iborat.

Mazkur hujjatga aprobatsiyalar natijasida **qo‘shimchalar, o‘zgartirishlar va tuzatishlar** kiritilishi mumkin.

**I.Tarbiya fanidan bilimlarni baholashning test sinovi tartibi**

 Pedagog kadrlarning tarbiya fanidan bilimlarini baholashning test sinovi tartibi kompyuter orqali onlayn tarzida test savollariga javob berishdan iborat.

**II.Tarbiya fanidan bilimlarni baholashda test sinovi qamrab olgan tarbiya fanining mazmun sohalari**

Tarbiya fanidan pedagog kadrlar bilimlarini baholashda test sinovi topshiriqlari umumiy oʻrta taʼlim maktablari tarbiya fani o‘quv kursining
5-11-sinflari materiallari hamda malaka talablariga mos boʻlgan adabiyotlar asosida **fanning** quyidagi **mazmun sohalari**ni qamrab oladi:

1. Insonning ma’naviy va axloqiy qadriyatlari;

2. Fuqarolik hissi;

3. Yashashdan maqsad munosib hayot;

4. O‘z-o‘zini anglash;

5. Inson va jamiyat;

6. Ijtimoiy tarmoq: imkoniyat va tahdidlar;

7. Ilm-ma’rifat. Innovatsiya;

8. Tadbirkorlik asoslari;

9. Ekologik tarbiya;

10. Tinch va xotirjam yashash baxti;

11.Tarbiya fanining huquqiy asoslari.

***Eslatma 1:*** *Tarbiya fanining bu mazmun sohalari umumiy o‘rta ta’lim maktablari uchun tarbiya fanidan belgilangan standartlar asosida berilgan bo‘lib, ular mazkur fanning amaldagi oʻquv dasturi hamda malaka talablaridan kelib chiqib, yanada aniqlashtiriladi va bir nechta mayda mavzularga boʻlinadi hamda kodifikatorda keltiriladi.*

**III. Tarbiya fanidan test sinovi asosida pedagoglarni bilimini baholashning tayyorgarlik talablari**

Test sinovi asosida tarbiya fanidan pedagoglar bilimlarini quyidagi tayyorgarlikka qoʻyiladigan **talablar** asosidabaholanadi:

1. Insonning ma’naviy va axloqiy qadriyatlari haqida bilish, mazmun va mohiyatini o‘quvchilarning ong-u tafakkuriga singdirish;

2. Fuqarolik hissi, faol fuqarolik pozitsiyasini shakllantirish, ularning har tomonlama ijtimoiylashuviga ko‘maklashish;

3. Yashashdan maqsad munosib hayot, muvaffaqiyatli ijtimoiy hayotga tayyorlash;

4. O‘z-o‘zini anglash, tuygʻularni anglash va ifodalashni oʻrganish, oʻz-oʻzini ijobiy baholashni ragʻbatlantirish;

5. Inson va jamiyat, milliy, ma’naviy va umuminsoniy qadriyatlarni hurmat qilish, o‘zlarining intellektual va ijodiy salohiyatini ro‘yobga chiqarish;

6. Ijtimoiy tarmoq: imkoniyat va tahdidlar, zamonaviy texnologiyalardan izlanish va ijodiy jarayonning bir qismi sifatida foydalanish, global tarmoqdagi xavfsizlik qoidalari va odob-axloq qoidalarini bilish hamda ularga amal qilish;

7. Ilm - ma’rifat. Innovatsiya, gʻoyalarni turli nuqtayi nazardan baholash, innovatsiyalar va yangi gʻoyalarni ilgari surish;

8. Tadbirkorlik asoslari, mehnatsevarlikni qoʻllab-quvvatlash, koʻp qirrali ishlash usullarini qoʻllash, ish jarayonlarini toʻgʻri rejalashtirish va tashkil etish, ularni avtomatlashtirishga intilish;

9. Tinch va xotirjam yashash baxti, turli madaniyatlarga hurmat bilan munosabatda boʻlish, ularning oʻzaro bogʻliqligi va ahamiyatini tushunish, odamlarga, ularning eʼtiqodi, millati, kelib chiqishi, jinsi va moddiy imkoniyatidan qatʼi nazar, hurmat bilan munosabatda boʻlish va qoʻllab-quvvatlash;

10. Ekologik tarbiya, ekologik muammolarni oʻrganish va tahlil qilish, aniq xulosalar chiqarish, samarali qarorlar qabul qilish;

11.Tarbiya fanining huquqiy asoslari, davlat ta’lim standartlari talablari asosida o‘quvchilar tomonidan bilim va hayotiy ko‘nikmalarning to‘liq o‘zlashtirilishiga erishish.

***Eslatma 2:*** *Bu talablar umumta’lim maktablari uchun tarbiya fanidan belgilangan standartlar asosida berilgan bo‘lib, ular tarbiya fanining amaldagi malaka talablaridan kelib chiqadi.*

Tarbiya fanidan bilimlarni baholashda pedagoglarning test sinovi topshiriqlari yordamida quyidagi **aqliy faoliyat turlari** baholanadi:

1. Bilish;

2. Qoʻllash;

3. Mulohaza yuritish.

**IV.Tarbiya fanidan bilimlarni baholashning pedagog kadrlar attestatsiyasi test sinovi spetsifikatsiyasi**

|  |  |  |  |  |  |
| --- | --- | --- | --- | --- | --- |
| **Baholanadigan talablar** | **Mazmun sohasi** | **Topshiriq** **lar soni** | **Baholana****digan aqliy faoliyat turi** | **Test turi** | **Ball** |
| **INSONNING MA’NAVIY VA AXLOQIY QADRIYATLARI (IMAQ)** | **I** | 1 | Bilish | Y3 | 2 |
| 1 | Qo‘llash | Y1 | 2 |
| **FUQAROLIK HISSI (FH)** | **II** | 1 | Qo‘llash | Y1 | 2 |
| 1 | Mulohaza | Y3 | 2 |
| **YASHASHDAN MAQSAD MUNOSIB HAYOT****(YMMH)** | **III** | 1 | Qo‘llash | Y3 | 2 |
| 1 | Qo‘llash | Y2 | 2 |
| 1 | Qo‘llash | Y3 | 2 |
| **O‘Z-O‘ZINI ANGLASH****(O‘O‘A)** | **IV** | 1 | Qo‘llash | Y3 | 2 |
| 1 | Qo‘llash | Y1 | 2 |
| 1 | Mulohaza | Y3 | 2 |
| 1 | Qo‘llash | Y3 | 2 |
| **INSON VA JAMIYAT (IJ)** |  **V** | 1 | Qo‘llash | Y3 | 2 |
| 1 | Mulohaza | Y3 | 2 |
| 1 | Qo‘llash | Y1 | 2 |
| 1 | Qo‘llash | Y3 | 2 |
| 1 | Qo‘llash | Y1 | 2 |
| 1 | Qo‘llash | Y3 | 2 |
| 1 | Bilish | Y3 | 2 |
| 1 | Qo‘llash | Y3 | 2 |
| **IJTIMOIY TARMOQ: IMKONIYAT VA TAHDIDLAR.** | **VI** | 1 | Qo‘llash | Y2 | 2 |
| 1 | Qo‘llash | Y3 | 2 |
| 1 | Mulohaza | Y3 | 2 |
| **ILM - MA’RIFAT. INNOVATSIYA. (IMI)** | **VII** | 1 | Qo‘llash | Y3 | 2 |
|  1 | Qo‘llash | Y3 | 2 |
| 1 | Qo‘llash | Y3 | 2 |
| 1 | Qo‘llash | Y3 | 2 |
| 1 | Bilish | Y3 | 2 |
| **TADBIRKORLIK ASOSLARI.(TA)** | **VIII** | 1 | Qo‘llash | Y2 | 2 |
| 1 | Mulohaza | Y3 | 2 |
| 1 | Qo‘llash | Y1 | 2 |
| **EKOLOGIK TARBIYA.(ET)** | **IX** | 1 | Qo‘llash | Y3 | 2 |
| 1 | Bilish | Y3 | 2 |
| **TINCH VA XOTIRJAM YASHASH BAXTI.(TXYAB)** | **X** | 1 | Qo‘llash | Y3 | 2 |
| 1 | Qo‘llash | Y3 | 2 |
| **TARBIYA FANINING HUQUQIY ASOSLARI.(TFHA)** | **XI** | 1 | Bilish | Y1 | 2 |
| **JAMI:** | **35** |  |  | **70** |

**Y1** – Bir necha javobli yopiq test

**Y2** – Moslikni tanlashga oid yopiq test

**Y3** – Toʻrtta javob variantli, bitta toʻgʻri javobli yopiq test

***Eslatma 3:*** *Test sinovning yuqorida keltirilgan (testlar soni, ajratilgan vaqti, bali, murakkablik darajasi) ko‘rsatkichlariga tajriba-sinov natijalari va ilmiy asosli tahlildan kelib chiqib, tegishli o‘zgartirishlar kiritilishi mumkin.*

**V. Tarbiya fanidan bilimlarni baholashning test sinovi qismlari boʻyicha qiyosiy koʻrsatkichlar**

|  |  |  |  |  |  |
| --- | --- | --- | --- | --- | --- |
| **№** | **Test sinovi qismlari** | **Qamralgan mazmun sohalari** | **Topshiriqlar soni** | **Ajratilgan ballar** | **Baholanad igan aqliy faoliyat turi** |
|  | Pedagogning fanga oid umumiy tayyorgarligini baholash | **I – XI** |  **35** | **70 ball** | **Bilish – 5 ta****Qo‘llash – 25 ta****Mulohaza- 5 ta** |

Tarbiya fanidan bilimlarni baholashda test sinovi topshiriqlarini tuzish uchun tarbiya fani sohalari mazmun elementlari kodifikatori umumiy o‘rta taʼlim muassasalari oʻqituvchilariga qoʻyiladigan malaka talablari va tarbiya fani oʻquv dasturi mazmuni asosida tuzilgan.

Tarbiya fani sohalari mazmun elementlari kodifikatori umumiy o‘rta taʼlim maktablarida oʻqitiladigan tarbiya fani dasturida koʻzda tutilgan barcha mazmun elementlarini va malaka talablarini qamrab oladi.

Jadvalning birinchi ustunida tarbiya fanining mazmun sohalari kodi, ikkinchi ustunda baholanadigan mazmun elementi kodi va uchinchi ustunda attestatsiya test sinovida baholanadigan mazmun elementi keltirilgan.

**VI. Tarbiya fanidan bilimlarni baholashda test sinovida pedagog kadrlarning tayyorgarlik darajasiga qoʻyiladigan talablarning (koʻnikmalar) kodifikatori**

Tarbiya fanidan bilimlarni baholashning test sinovida pedagoglarning tayyorgarlik darajasiga qoʻyiladigan talablar (koʻnikmalar)ning kodifikatori umumiy oʻrta taʼlim muassasalari o‘qituvchilariga qoʻyiladigan malaka talablari va tarbiya fani oʻquv dasturi mazmuni asosida tuzilgan.

Tarbiya fanining barcha mazmun sohalari uchun talablarning kodifikatori taʼlim muassasalari o‘qituvchilari shu soha boʻyicha tayyorgarlik darajasiga qoʻyiladigan asosiy talablarni oʻz ichiga oladi.

Jadvalning birinchi ustunida tarbiya fanining mazmun sohasi kodi, ikkinchi ustunda baholanadigan koʻnikmalar kodi va uchinchi ustunda milliy test sinovida baholanadigan koʻnikmalarga qoʻyilgan talablar keltirilgan.

|  |  |  |
| --- | --- | --- |
| **Soha kodi** | **Baholanadigan****mazmun****elementi kodi** | **Test sinovida baholanadigan mazmun elementi** |
| **I** | **INSONNING MA’NAVIY VA AXLOQIY QADRIYATLARI** |
| **1.1** | 1.1.1 | Rostgo‘ylik va burchni his etib yashash |
| 1.1.2 | Inson ezgulik ijodkori |
| 1.1.3 | Minnatdorlik hissi |
| 1.1.4 | Har bir inson hurmatga loyiq |
|  | 1.1.5 | Adolat hayot haqiqati |
|  | 1.1.6 | Maqsadim-mening ishtiyoqim |
| 1.1.7 | Nafosat va ma’naviyat |
| 1.1.8 | Etiket |
| **1.2** | 1.2.1 | Muomala va muloqot asoslari |
| 1.2.2 | Muomala uchun zarur odoblar |
| 1.2.3 | Kommunikativlik-muvaffaqiyat kaliti |
| 1.2.4 | Samarali muloqot sirlari |
| 1.2.5 | Avval tinglashni o‘rganing |
| 1.2.6 | Harakat qilmagan baxtga yetolmas |
| **II** | **FUQOROLIK HISSI** |
| **2.1** | 2.1.1 | Vatanparvarlik |
| 2.1.2 | Insonning huquq va majburiyatlari |
| 2.1.3 | Mening mahallam-mening faxrim |
| 2.1.4 | Xatti-harakat qanday bo‘lsa, oqibat ham shunday bo‘ladi |
| 2.1.5 | Vatan taraqqiyotida men mas’ulman |
| 2.1.6 | O‘zbekiston Respublikasi fuqarolik asoslari |
| **III** | **YASHASHDAN MAQSAD MUNOSIB HAYOT** |
| **3.1** | 3.1.1 | Yashamoq-o‘zidan yaxshi nom qoldirmoq |
| 3.1.2 | Faol o‘quvchidan faol fuqarolikkacha |
| 3.1.3 | Kelajakka sarmoya-vaqtni mazmunli o‘tkazish |
| 3.1.4 | Baxtiyorlik-umrning bosh maqsadi |
| 3.1.5 | Dadil qadamlar bilan katta hayot sari |
| 3.1.6 | Muvaffaqiyat-qunt va qat’iyat natijasi |
| **IV** | **O‘Z-O‘ZINI ANGLASH** |
| **4.1** | 4.1.1 | Yuksalish-o‘zingni anglashdan boshlanadi |
| 4.1.2 | Hayotda o‘z istaklarimizni anglash |
| 4.1.3 | Qat’iy fe’l-atvorning muhimligi |
| 4.1.4 | Qiyin vaziyatlarda hissiyotlarni boshqarish |
| 4.1.5 | Umr-umid sinov-imkoniyat |
|  | 4.1.6 | Hayot-betakror ne’mat |
|  | 4.2.1 | O‘zgarish, mashaqqatlarni yengish |
| **4.2** | 4.2.2 | Tushkunlik va besaranjomlikni boshqarish |
|  | 4.2.3 | Mashaqqatlarni yengib o‘tish |
|  | 4.2.4 | Tanqid va tanqidiy fikrlashning muhimligi |
|  **V** | **INSON VA JAMIYAT** |
|  | 5.1.1 | Mahalla qadriyatlar beshigi |
| **5.1** | 5.1.2 | Oila-kichik Vatan |
|  | 5.1.3 | Tabiat va inson |
|  | 5.1.4 | Xotira-buyuk qadriyat |
|  | 5.1.5 | Jamiyatning ma’naviy asoslari |
|  | 5.1.6 | Din va madaniyat |
|  | 5.1.7 | Dunyo dinlarida insonparvarlik g‘oyalari |
|  | 5.1.8 | Kibermakonda axborot iste’moli madaniyati |
|  | 5.1.9 | Eng katta meros-bu yaxshi tarbiya |
|  | 5.1.10 | Daxldorlik |
| **VI** | **IJTIMOIY TARMOQ: IMKONIYAT VA TAHDIDLAR** |
| **6.1** | 6.1.1 | Ogohlik |
| 6.1.2 | Ko‘zga ko‘rinmas xatarlar |
| 6.1.3 | Buzg‘unchi g‘oyalar |
| 6.1.4 | Jaholatga qarshi ma’rifat bilan kurashish |
| 6.1.5 | Xavfsiz media ummoni |
| 6.1.6 | Ishonchli va ishonchsiz axborotlar |
| **VII** | **ILM-MA’RIFAT. INNOVATSIYA** |
|  | 7.1.1 | Buyuklarni aziz qilgan-bilim |
| **7.1** | 7.1.2 | Tafakkur-kelajakka yetaklovchi vosita |
|  | 7.1.3 | Bilimga asoslangan jamiyatda muvaffaqiyat qozonish |
|  | 7.1.4 | Innovatsiya va ilg‘or fikrlash-taraqqiyot g‘ildiragi |
|  | 7.1.5 | Til bilgan dunyo ko‘radi |
|  | 7.1.6 | Vaqt-bebaho ne’mat |
|  | 7.1.7 | Tanqidiy fikrlash |
|  | 7.1.8 | Liderlikka xos xususiyatlar |
| **VIII** | **TADBIRKORLIK ASOSLARI** |
|  | 8.1.1 | Tadbirkorlik mezonlari |
| **8.1** | 8.1.2 | Biznes boshlash uchun zamonaviy g‘oyalar |
|  | 8.1.3 | Frilanserlik-qo‘shimcha daromad manbai |
|  | 8.1.4 | Insonni boy va qashshoq qiluvchi omillar |
|  | 8.1.5 | Boylikdan foydalanish mezonlari |

|  |  |  |
| --- | --- | --- |
|  | 8.1.6 | Havas qil va oldinga intil |
|  | 8.1.7 | Mehnatidan qadr topgan ayollar |
| **IX** | **EKOLOGIK TARBIYA** |
| **9.1** | 9.1.1 | Tabiat va inson |
| 9.1.2 | Ona tabiatni asrash-bizning burchimiz |
| 9.1.3 | Jonvorlarga g‘amxo‘rlik qilish |
| 9.1.4 | Ekologik madaniyat |
| 9.1.5 | Ekologik xavflar |
| **X** | **TINCH VA XOTIRJAM YASHASH BAXTI** |
| **10.1** | 10.1.1 | Yaxshilik yo‘lida hamkorlik |
| 10.1.2 | Insoniylik xalqimizning eng buyuk fazilati |
| 10.1.3 | Bag‘rikenglik-tinchlik va totuvlik sari muhim qadam |
| 10.1.4 | Millatlararo hamjihatlik |
| 10.1.5 | Har bir farzand Vatan himoyachisi |
| **XI** | **TARBIYA FANINING HUQUQIY ASOSLARI** |
|  | 11.1.1 | “Tarbiya” fani bo‘yicha umumiy o‘rta ta’lim muassasalari o‘quvchilariga qo‘yiladigan malaka talablari. (DTS) |
| 11.1.2 | Uzluksiz ma’naviy tarbiya konsepsiyasi |
| 11.1.3 | O‘zbekiston Respublikasi Vazirlar Mahkamasining umumiy o‘rta ta’lim muassasalarida “Tarbiya” fanini bosqichma-bosqich amaliyotga joriy etish to‘g‘risidagi 422-sonli qarori |

**VII. Tarbiya fanidan bilimlarni baholashning milliy test sinovi topshiriqlarining baholash mezonlari:**

Har bir test sinovi turiga qarab turli xil baholash mezonlariga koʻra baholanadi.

a) agar belgilangan javob toʻgʻri boʻlsa, 2 ball;

b) agar belgilangan javob notoʻgʻri boʻlsa, 0 ball.

**VIII**. **Asosiy foydalanishga tavsiya etiladigan adabiyotlar ro‘yxati:**

1.O‘zbekiston Respublikasining Konstitutsiyasi. Lex.uz. 30.04.2023.

2.O‘zbekiston Respublikasining “Ta’lim to‘g‘risida” gi Qonuni. Lex.uz. 23.09.2020.

3.O‘zbekiston Respublikasining “Bola huquqlarining kafolatlari to‘g‘risida” gi Qonuni. Lex.uz. 07.01.2008.

4.“Volontorlik faoliyati to‘g‘risida”gi qonun. Lex.uz. 02.12.2019.

5. O‘zbekiston Respublikasi Prezidentining 2019-yil 29-apreldagi “O‘zbekiston Respublikasi xalq ta’limi tizimini 2030-yilgacha rivojlantirish konsepsiyasi to‘g‘risida” gi PF-5712-son Farmoni. Lex.uz.

6. O‘zbekiston Respublikasi Vazirlar Mahkamasining 2019-yil 31-dekabrdagi “Uzluksiz ma’naviy tarbiya konsepsiyasini tasdiqlash va uni amalga oshirish chora tadbirlari to‘g‘risida” gi 1059-son Qarori. Lex.uz.

7. O‘zbekiston Respublikasi Vazirlar Mahkamasining 2020-yil 6-iyundagi “Umumiy o‘rta ta’lim muassasalarida “Tarbiya” fanini bosqichma-bosqich amaliyotga joriy etish chora-tadbirlari to‘g‘risida” gi 422-son Qarori. Lex.uz.

8. O‘zbekiston Respublikasi Xalq ta’limi vazirligining Tarbiya fani uchun umumiy o‘rta ta’limning davlat ta’lim standartlarini tasdiqlash to‘g‘risidagi
235-sonli buyrug‘i, Lex.uz.

9. “Turkiy Guliston yohud axloq” Abdulla Avloniy. “O‘qituvchi”, Toshkent-1992.

10. “Farzandnoma” kitobi O. Mahmudov. “O‘qituvchi”, Toshkent-2020.

11. “Biz g‘alaba qozonamiz” Shuhrat Sattorov. “Bilim va intellectual salohiyat”, Toshkent-2018.

12. Tarbiya fanini o‘qitish texnologiyasi- o‘qituvchilar uchun metodik qo‘llanma, B. Xodjayev, M.Artikova. Respublika ta’lim markazi, Toshkent-2020.

**Amaldagi tarbiya fani darsliklari ro‘yxati**

13. Tarbiya 5-sinf o‘quvchilari uchun darslik. M. Quronov, Yu. Risyukova, O.Tigay, O.Usmanova, S.Xafizova. “G‘afur G‘ulom”, Toshkent-2020.

14. Tarbiya 6-sinf o‘quvchilari uchun darslik. M.Quronov Yu. Risyukova, O.Tigay, O.Usmonova, S. Xafizova. “G‘afur G‘ulom”, Toshkent-2020.

15. Tarbiya 7-sinf o‘quvchilari uchun darslik. D.Kenjayev, N.Ismatova, D.Ro‘ziyeva, N.Xolmuxamedova, Sh.Sattorov, Z.Zamonov, Z.Islomov, O.Mahmudov, D.Rahimjonov, S.Akkulova, S.Shermuhammedova, S.Madaliyeva, S.Zokirova, L.Mo‘minova. “O‘zbekiston” Toshkent-2020.

16. Tarbiya 8-sinf o‘quvchilari uchun darslik. Z. Zamonov, O.Maxmudov, Z.Islomov, D.Ro‘ziyeva, D.Rahimjonov, Sh.Sattorov, N.Ismatova, S.Akkulova, S.Shermuxamedova, N.Xolmuxamedova, S.Madaliyeva, L.Mo‘minova, S.Zokirov. “Zamin nashr”, Toshkent-2020.

17. Tarbiya 9-sinf o‘quvchilari uchun darslik. Sh. Sattorov, D.Ro‘ziyeva, Z.Islomov, N.Ismatova, S.Akkulova, S.Shermuxamedova, Z.Zamonov, O.Maxmudov, D.Rahimjonov, N.Xolmuxamedova, S. Madaliyeva, L.Mo‘minova, S. Zokirova. “O‘zbekiston”, Toshkent-2020.

18. Tarbiya 10-sinf o‘quvchilari uchun darslik. N.Ismatova, Z.Zamonov, Z.Islomov, D.Rahimjonov, O.Maxmudov, D.Ro‘ziyeva, S.Shermuxamedova, S.Akkulova, N.Xolmuxamedova, Z.Jabborova. Respublika ta’lim markazi, Toshkent-2021.

19. Tarbiya 11-sinf o‘quvchilari uchun darslik. D. Kenjayev, N. Ismatova, Z.Islomov, D.Rahimjonov, D.Ruziyeva, Z.Zamonov, O.Mahmudov, S.Shermuhammedova, S.Akkulova, N.Xolmuxamedova, Z.Jabborova. Respublika ta’lim markazi, Toshkent-2021.

**Izoh:** Tarbiya fani bo‘yicha test topshiriqlari normativ-huquqiy hujjatlarga kiritilgan o‘zgarish va qo‘shimchalarni inobatga olgan holda shakllantiriladi. Qonun hujjatlarida belgilangan tartibda o‘zgartirish kiritilganda qonunning asl manbayiga murojaat qilinadi (O‘zbekiston Respublikasi qonunchilik ma’lumotlari milliy bazasi - Lex.uz. sayti)